Diari Oficial de la Generalitat Valenciana


Sumari del DOGV 9510, del 12-01-2023 (2022/12743)

ORDRE 71/2022, de 22 de desembre, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'FP específica Academia de Peluquería Pelos, d'Elda.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9510

Data del DOGV
:   12-01-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/12096


Data del document
:   22-12-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 71/2022, de 22 de desembre, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'FP específica Academia de Peluquería Pelos, d'Elda. [2022/12950]  
Antecedents de fet  
Primer. El centre privat d'FP Específica Academia de Peluquería Pelos, amb codi 65637365, d'Elda, està autoritzat per l'Ordre de 29 de juny de 2000, de la Conselleria de Cultura i Educació, per la qual es concedeix autorització d'obertura i funcionament a diversos centres docents privats.  
Segon. En data 7 de maig de 2021 es va sol·licitar per primera vegada informe d'Inspecció d'Educació del centre privat d'FP Academia de Peluquería Pelos, pel possible cessament d'activitat.  
Tercer. En data 19 de maig de 2021, la Inspecció d'Educació de la Direcció Territorial d'aquesta Conselleria a Alacant emet un informe en el qual declara: «L'Academia Pelos en l'actualitat i des del curs 2000-2001 està impartint formació no reglada per motius interns, però per al pròxim curs acadèmic està interessat a oferir i impartir els dos cicles formatius que té autoritzats».  
Quart. En data 30 de setembre de 2021 es va sol·licitar, per segona vegada, informe de la Inspecció d'Educació referent a la posada en marxa dels cicles formatius que té autoritzats el citat centre.  
Cinqué. En data 13 d'octubre de 2021, la inspectora d'Educació emet el seu segon informe, en el qual manifesta: «En visita al centre el 8 d'octubre constate que no s'han posat en marxa els cicles autoritzats, però que estan en un procediment de canvi de titularitat, per la qual cosa la nova representant de la SL, es planteja impartir els cicles per al curs 21/22 quan ja siga efectiu el canvi de titularitat».  
Sisé. En data 30 de setembre de 2022 es va sol·licitar, per tercera vegada, informe de la Inspecció d'Educació referent a la posada en marxa dels cicles formatius que té autoritzats l'esmentat centre.  
Seté. En data 7 d'octubre de 2022, la inspectora d'Educació emet el seu tercer informe, en el qual declara: «En comunicació telefònica i visita al centre el 7 d'octubre constate que no s'han posat en marxa els cicles autoritzats i la titularitat em comunica que ha sigut per falta de matrícula».  
Huité. En data 25 d'octubre de 2022 es dicta l'Acord de la Direcció General de Centres Docents pel qual s'inicia el procediment d'extinció de l'autorització per cessament d'activitats de l'esmentat centre. En aquest acord es concedeix a la titularitat del centre un termini de deu dies per a al·legar i presentar els documents i les justificacions que considere pertinents.  
Nové. Practicada la notificació telemàtica, la titularitat del centre no hi ha accedit en el termini de 10 dies naturals, per la qual cosa es considera rebutjada d'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques, i queda complida l'obligació de notificació de l'article 40 de la Llei 39/2015. D'altra banda, no hi ha constància que la titularitat del centre haja presentat cap documentació.  
A aquests antecedents de fet els són aplicables els següents  
  
Fonaments de dret  
Primer. L'òrgan competent per a dictar la present ordre és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. De conformitat amb l'article 16.1 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització dels centres quan aquests hagen cessat de fet en les seues activitats.  
Tenint constància del fet fefaent del cessament efectiu de l'activitat en el citat centre, segons l'informe de la Inspecció d'Educació de data 7 d'octubre de 2022,  
  
  
Ordene  
  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
  
Codi de centre: 38043406  
Denominació genèrica del centre: centre privat d'FP específica  
Denominació específica del centre: Academia de Peluquería Pelos  
Titular: Academia's Pelos, SL.  
Domicili: c/ Eduardo Dato, 13  
Localitat: Elda (03092)  
Província: Alacant  
  
La present ordre tindrà els seus efectes acadèmics a l'inici del curs escolar 2023-2024 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 22 de desembre de 2022  
  
La consellera d'Educació, Cultura i Esport,  
RAQUEL TAMARIT IRANZO